Καρτερόλι Μεσσηνίας

Το Καρτερόλι ή Καρτερόλιον είναι χωριό στο Νομό Μεσσηνίας.

Ονομασία
Το όνομα του χωριού, φέρεται να προέρχεται από την φράση "στο καρτέρι όλοι", καθώς η οικογένεια Αναγνώστου, 10 αδέλφια, 9 άνδρες και μια γυναίκα την οποία ήθελε ο τοπικός Τούρκος άρχοντας στο χωριό Μπάγια του Ζαγορίου της Ηπείρου, τον οποίον σκότωσαν και έφυγαν, είχε μετοικίσει στην περιοχή και πρόσεχε για τυχόν αντίποινα. Όποιος αναφερόταν στην οικογένεια τους αποκαλούσε ο καράς (μαύρος, μελαχρινός) από την Μπάγια εξού και το όνομα Καραμπάγιας που αποτέλεσε πλέον το επώνυμο της οικογένειας.

Ιστορικά στοιχεία
Στο λόφο του Αγίου Κωνσταντίνου υπάρχει Μυκηναϊκό νεκροταφείο θαλαμοειδών τάφων, οι οποίοι αποδεικνύουν την ύπαρξη οικισμού της Υστεροελλαδικής περιόδου"Ο αρχαιολογικός χώρος στο Καρτερόλι Μεσσήνης", eleftheriaonline.gr.

Σύμφωνα με την κατάσταση στρατιωτών του Παναγιώτη ΚεφάλαΓΑΚ, Υπ. Πολ. 30 Αυγούστου 1825, υπήρξαν αρκετοί Καρτερολιώτες που συμμετείχαν στην Ελληνική Επανάσταση του 1821Αναφέρονται οι: Αλέξανδρος Βασιλαδιώτης, Θεόδωρος Καραμπάγιας, Αθανάσιος Μπάμπαλης, Πανάγος Στυλιανόπουλος, Αθανάσιος Τομαράς, Γιάννης Τομαράς, Γιάννης Τομαρόπουλος, Αντώνιος Χριστακόπουλος, Παναγιώτης Χριστακόπουλος..

Από το 1835 μέχρι το 1840, το Καρτερόλι ήταν η έδρα του Δήμου Τρίκκης και από το 1868 μέχρι το 1879 του δήμου Εύας"Καρτερόλι" , Δήμος Μεσσήνης..

Η κοινότητα διαθέτει Δημοτικό σχολείο του οποίου το ισόγειο και μέρος του πρώτου ορόφου κατασκευάστηκαν από το 1905 μέχρι το 1912, ενώ ολόκληρο το κτήριο αποπερατώθηκε το 1928"Δημοτικό Σχολείο στο Καρτερόλι" , Υπουργείο Πολιτισμού και Αθλητισμού. Σήμερα το σχολείο έχει μετατραπεί σε πολυχώρο πολιτισμού "«Στολίδι» πολιτισμού και πληροφόρησης για όλη τη Μεσσήνη το Δημοτικό Σχολείο Καρτερολίου", tharrosnews.gr.

Την Πρωτομαγιά του 1944, κατά την εκτέλεση 30 αγωνιστών από Γερμανούς Ναζιστές και τα Τάγματα Ασφαλείας στην Καλαμάτα, εκτελέστηκε και ο 28χρονος Βασίλειος Καραμπάγιας, εργάτης από το Καρτερόλι"70 χρόνια από τη ματωμένη Πρωτομαγιά του 1944" , gargalianoionline.gr.

Σήμερα, το Καρτερόλι αποτελεί τον βασικό οικισμό του ομώνυμου Δημοτικού Διαμερίσματος (ο δεύτερος οικισμός είναι το γειτονικό Μοσχοχώρι με 55 κατοίκους) του Δήμου Μεσσήνης. Βρίσκεται σε απόσταση 4 χιλιομέτρων από την πόλη της Μεσσήνης και αριθμεί συνολικά 562 κατοίκους.

Υποσημειώσεις

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Μεσσήνης